62023TJ0573_RES
Lieta T‑573/23
Positive Group PAO
pret
Eiropas Savienības Padomi
Vispārējās tiesas (astotā palāta paplašinātā sastāvā) 2025. gada 10. septembra spriedums
Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – To personu, vienību un struktūru saraksts, kurām piemēro līdzekļu un saimniecisko resursu iesaldēšanu – Prasītāja nosaukuma ierakstīšana un saglabāšana sarakstā – Jēdziens “vienības, kuras darbojas Krievijas informācijas tehnoloģiju nozarē un kam ir FSB licence” – Lēmuma 2014/145/KĀDP 2. panta 1. punkta i) apakšpunkts – Regulas (ES) Nr. 269/2014 3. panta 1. punkta i) apakšpunkts – Iebilde par prettiesiskumu – Kļūda vērtējumā – Pienākums norādīt pamatojumu – Tiesības uz aizstāvību
Tiesvedība – Iestāšanās lietā – Iestāšanās raksts – Formas prasības – Kopsavilkums par izvirzītajiem pamatiem – Pieņemamība
(Vispārējās tiesas Reglamenta 145. panta 2. punkta b) apakšpunkts)
(skat. 32.–36. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Juridiskās personas, vienības vai struktūras, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums” – Tiesiskās noteiktības principa ievērošana, kas prasa tiesību normu skaidrību, konkrētumu un to seku paredzamību
(LES 21. panta 2. punkta c) apakšpunkts; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765, 2024/849 un 2024/2455)
(skat. 44.–49, 52., 65., 75. un 76. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Juridisko personu, vienību vai struktūru, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums”, līdzekļu iesaldēšana – Padomes atturēšanās noteikt ierobežojošus pasākumus attiecībā uz citām identiskā situācijā esošām personām, vienībām vai struktūrām – Padomes novērtējuma brīvība, ievērojot tiesiskā regulējuma mērķus
(LES 21. panta 2. punkta c) apakšpunkts; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765, 2024/849 un 2024/2455)
(skat. 50. un 51. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Juridiskās personas, vienības vai struktūras, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums” – FSB izsniegtas licences jēdziens
(Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765 un 2024/2455)
(skat. 57.–64., 74., 126., 127., 140., 141., 231., 255., 256. un 266. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Juridiskās personas, vienības vai struktūras, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums” – Vienības jēdziens – Mātesuzņēmums un tā meitasuzņēmumi – Iekļaušana – Nosacījumi – Mātesuzņēmuma īstenota izšķiroša ietekme uz meitasuzņēmumiem
(LESD 21. panta 2. punkta c) apakšpunkts; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765 un 2024/2455)
(skat. 78.–86, 184., 185., 253., 254. un 257. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Juridiskās personas, vienības vai struktūras, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums” – Attiecības starp Krievijas informācijas tehnoloģiju nozari un Krievijas drošības dienestiem – Tiešas saiknes ar informācijas karu nepieciešamība – Neesamība – Ierobežojošo pasākumu atbilstība – Ierobežojoši pasākumi, kam ir leģitīms kopējās ārpolitikas un drošības politikas mērķis – Samērīguma principa ievērošana
(LES 3. panta 1. punkts, 5. pants un 21. panta 2. punkta c) apakšpunkts, Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts; Regulas 2023/1216, 2023/1765, 2024/849 un 2024/2455)
(skat. 90.–106., 110., 115., 118.–121., 128.–133. un 143. punktu)
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Vispārīgo noteikumu ierobežota pārbaude – Konkrētām vienībām piemērojamo aktu pārbaude, kas ietver arī faktu vērtējumu un pierādījumu pārbaudi – Ierobežojošo pasākumu noteikšanas kritēriji – Attiecības starp Krievijas informācijas tehnoloģiju nozari un drošības dienestiem – Neiespējamība Padomei sniegt precīzus pierādījumus un objektīvas informācijas elementus attiecībā uz darbībām, kas pēc sava rakstura ir slepenas – Padomes rīcības brīvība
(LESD 275. panta otrā daļa; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765, 2024/849 un 2024/2455)
(skat. 111.–113., 116. un 117. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Noteiktu personu un vienību ieceļošanas un šķērsošanas aizliegums, kā arī to līdzekļu iesaldēšana saistībā ar situāciju Ukrainā – Brīvības veikt uzņēmējdarbību ierobežojums – Pieļaujamība – Nosacījumi – Likumā paredzēts ierobežojums – Norādīto tiesību būtības ievērošana – Vispārējo interešu mērķa, ko par tādu atzinusi Savienība, īstenošana – Samērīguma principa ievērošana – Izpildītie nosacījumi
(LES 3. panta 5. punkts un 21. pants, Eiropas Savienības Pamattiesību hartas 16. pants un 52. panta 1. punkts, Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765, 2024/849 un 2024/2455)
(skat. 146.–155. punktu)
Iestāžu akti – Pamatojums – Pienākums – Tvērums – Ierobežojoši pasākumi saistībā ar situāciju Ukrainā – Konkrētu personu un vienību līdzekļu iesaldēšana saistībā ar situāciju Ukrainā – Pienākums pamatojumā norādīt īpašus un konkrētus elementus, kuri pamato minēto pasākumu – Lēmums, kas iekļaujas ieinteresētajai personai zināmos apstākļos, kuri tai ļauj saprast attiecībā uz to veiktā pasākuma apmēru – Pamatojuma, kas norādīts kopsavilkuma veidā, pieļaujamība
(LESD 296. panta otrā daļa, Padomes Lēmums 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767 un (KĀDP) 2023/847, Padomes Regulas Nr. 269/2014, 2022/1216, 2022/1765 un 2024/849)
(skat. 159.–171. punktu)
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kuri izvirzīti pret attiecīgajām personām vai vienībām – Iekļaušana sarakstos, kas pamatota ar precīzu, konkrētu un saskaņotu norāžu kopumu – Kļūda vērtējumā – Neesamība
(Eiropas Savienības Pamattiesību hartas 47. pants, Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts, Regulas 2023/1216, 2023/1765, 2024/849 un 2024/2455)
(skat. 174.–176., 191.–199, 204., 210., 211., 217., 223.–226., 236.–243., 248.–250., 259., 265., 269.–277. punktu)
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Prasītāja iekļaušana apstrīdētajam lēmumam pievienotajā sarakstā tāpēc, ka tas ir juridiska persona, vienība vai struktūra, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums” – Publiski pieejami dokumenti – Pierādījumu brīvas novērtēšanas princips – Iesniegti apsūdzoši un attaisnojoši pierādījumi
(Padomes Lēmums 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456; Padomes Regulas Nr. 269/2014, 2023/1216, 2023/1765, 2024/849 un 2024/2455)
(skat. 178., 179., 208. un 209. punktu)
Eiropas Savienības tiesības – Principi – Tiesības uz aizstāvību – Tiesības tikt uzklausītam – Ierobežojoši pasākumi saistībā ar situāciju Ukrainā – Juridisko personu, vienību vai struktūru, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums”, līdzekļu iesaldēšana – Ierobežojošo pasākumu noteikšanas kritēriji – Vispārpiemērojami pasākumi – Pienākums prasītājam iepriekš paziņot pierādījumus, kas pamato to, ka Padome pieņem jaunu kritēriju – Neesamība
(LES 29. pants; LESD 215. pants, Eiropas Savienības Pamattiesību hartas 41. panta 2. punkta a) apakšpunkts; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1218, (KĀDP) 2023/1767, (KĀDP) 2024/847 un (KĀDP) 2024/2456, 2. panta 1. punkta i) apakšpunkts; Padomes Regulas Nr. 269/2014 3. panta 1. punkta i) apakšpunkts; Regulas 2023/1216, 2023/1765, 2024/849 un 2024/2455)
(skat. 289. un 290. punktu)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Juridisko personu, vienību vai struktūru, kas darbojas Krievijas informācijas tehnoloģiju nozarē un kam ir FSB licence vai licence “ieroči un militārais ekipējums”, līdzekļu iesaldēšana – Tiesības uz aizstāvību – Vēlāks lēmums, ar kuru prasītāja nosaukums atstāts to personu sarakstā, kurām tiek piemēroti šie pasākumi – Jauno apstākļu, kas ņemti vērā ierobežojošo pasākumu periodiskajā pārskatīšanā, paziņošana ieinteresētajai personai – Tiesību tikt uzklausītam pārkāpums – Neesamība
(Eiropas Savienības Pamattiesību hartas 41. panta 2. punkta a) apakšpunkts; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1767 un (KĀDP) 2024/2456, 6. panta trešā daļa; Padomes Regulas Nr. 269/2014 14. panta 4. punkts, Regulas 2023/1765 un 2024/2455)
(skat. 294., 295., 301. un 318. punktu)
Eiropas Savienības tiesības – Principi – Tiesības uz aizstāvību – Tiesības tikt uzklausītam – Pienākums Padomei pirms iecerēto ierobežojošo pasākumu noteikšanas atbildēt uz attiecīgās personas vai vienības iesniegtajiem apsvērumiem – Neesamība
(Eiropas Savienības Pamattiesību hartas 41. panta 2. punkts)
(skat. 308. un 312. punktu)
Rezumējums
Vispārējā tiesa spriedumā noraida sabiedrības Positive Group PAO celto prasību atcelt tiesību aktus, ar kuriem Eiropas Savienības Padome ir iekļāvusi tās nosaukumu to personu un vienību sarakstos, kurām piemērojami ierobežojošie pasākumi attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība. Šī lieta it īpaši ļauj Vispārējai tiesai pirmo reizi lemt par Lēmuma 2014/145 (
1
) i) kritērija, kas ļauj Padomei noteikt ierobežojošus pasākumus pret juridiskām personām, vienībām vai struktūrām, kuras darbojas Krievijas informācijas tehnoloģiju nozarē un kurām ir FSB licence, tiesiskumu.
Šis spriedums attiecas uz ierobežojošo pasākumu kopumu, ko Eiropas Savienība noteikusi pēc Krievijas Federācijas militārās agresijas pret Ukrainu 2022. gada 24. februārī. Positive Group PAO līdzekļu un saimniecisko resursu iesaldēšana Eiropas Savienībā tika noteikta 2023. gada jūnijā un septembrī (
2
) un pēc tam 2024. gada martā un septembrī, jo tā ir vienība, kas darbojas Krievijas informācijas tehnoloģiju nozarē un kam ir FSB pārvaldīta licence. 2024. gada septembrī Padome grozīja pamatojumu prasītāja nosaukuma iekļaušanai attiecīgajos sarakstos, precizējot, ka prasītāja ir tāda Krievijā iedibināta konglomerāta holdinga sabiedrība, kurā ietilpst AO Pozitiv Teknolodzhiz, kas darbojas Krievijas informācijas tehnoloģiju nozarē un kam ir FSB pārvaldīta licence.
Atcelšanas prasības pamatojumam prasītāja izvirza iebildi par i) kritērija prettiesiskumu un it īpaši norāda arī uz Padomes kļūdām vērtējumā.
Vispārējās tiesas vērtējums
Attiecībā uz iebildi par i) kritērija prettiesiskumu Vispārējā tiesa nospriež, pirmkārt, ka šis kritērijs atbilst paredzamības un tiesiskās drošības principiem, ja tas ir pietiekami skaidrs un paredzams un Padomes rīcības brīvība ir ierobežota ar mērķiem, kas izvirzīti tiesiskajā regulējumā, kurā reglamentēti attiecīgie ierobežojošie pasākumi. Šajā ziņā tā norāda, ka i) kritērija piemērošanas nosacījumi objektīvi definē noteiktu personu kategoriju. Lai piemērotu šo kritēriju, jābūt izpildītiem diviem objektīviem nosacījumiem, proti, pirmkārt, attiecīgajai juridiskajai personai, vienībai vai struktūrai jādarbojas Krievijas informācijas tehnoloģiju nozarē un, otrkārt, tai ir jābūt FSB licencei vai licencei “ieroči un militārais ekipējums”. Tāpat i) kritērijs iekļaujas tiesiskajā regulējumā, kura robežas nosaka attiecīgo ierobežojošo pasākumu mērķi, proti, vajadzība īstenot maksimālu spiedienu uz Krievijas iestādēm, lai tās beigtu savas Ukrainu destabilizējošās darbības un politiku, kā arī militāro agresiju pret šo valsti. Tādējādi šie ierobežojošie pasākumi atbilst LES 21. panta 2. punkta c) apakšpunktā paredzētajam mērķim.
Vispārējā tiesa precizē, ka gadījumā, ja mātesuzņēmumam ir vai tas kontrolē vienu no tā meitasuzņēmumiem tādējādi, ka tas īsteno izšķirošu ietekmi pār to, tās veido vienu “vienību” i) kritērija izpratnē. Tādējādi vienības, ko veido mātesuzņēmums un tā meitasuzņēmums, iekļaušanas sarakstā saskaņā ar i) kritēriju nosacījumi ir izpildīti, ja meitasuzņēmums darbojas Krievijas informācijas tehnoloģiju nozarē un tam ir FSB licence.
Otrkārt, Vispārējā tiesa uzskata, ka i) kritērijs nešķiet acīmredzami nesamērīgs, ņemot vērā ierobežojošo pasākumu mērķus. Šis kritērijs var ierobežot Krievijas Federācijas rīcībā esošos līdzekļus tās informācijas kara īstenošanai, jo, ja juridiskajām personām, vienībām vai struktūrām ir saikne ar Krievijas drošības dienestiem, tās tieši vai netieši veicina šīs valdības spēju īstenot savas darbības un politiku, ar ko tiek grauta Ukrainas teritoriālā integritāte, suverenitāte un neatkarība. Tādējādi šis kritērijs ir nepieciešams spiediena uz Krievijas iestādēm palielināšanai, lai tās izbeigtu savas darbības un politiku, kas destabilizē Ukrainu un ko tās veic tostarp, izmantojot informācijas karu. Vispārējā tiesa precizē, ka i) kritērijs apdraud šādu vienību spēju sniegt atbalstu Krievijas drošības dienestiem un ka tas nav acīmredzami nepiemērots, ņemot vērā minētos mērķus, un tātad nevar tikt uzskatīts par nesamērīgu, jo ar to Padomei nav noteikts pienākums pierādīt attiecīgās vienības faktisku dalību informācijas karā. Šajā ziņā tā uzskata, ka i) kritērijā paredzētais nosacījums par FSB licences vai licences “ieroči un militārais ekipējums” esību, ciktāl tas ļauj attiecināt to ne tikai uz Krievijas informācijas tehnoloģiju nozares vienībām, kuras faktiski piedalās informācijas karā, bet arī uz vienībām, kuras Krievijas drošības dienesti var mobilizēt, lai tiem palīdzētu, ir piemērots un nepieciešams, lai sasniegtu šī kritērija mērķi.
Treškārt, Vispārējā tiesa nospriež, ka kritērijs nesamērīgi neietekmē uzņēmējdarbības brīvību (
3
). Tā uzskata it īpaši, ņemot vērā ierobežojošo pasākumu mērķu fundamentālo nozīmi, ka Padome, nepārsniedzot savas rīcības brīvības robežas, varēja uzskatīt, ka no i) kritērija piemērošanas izrietošie darījumdarbības brīvības apdraudējumi ir piemēroti un nepieciešami, lai palielinātu spiedienu uz Krievijas Federāciju. Tā kā šie pasākumi neliedz informācijas tehnoloģiju nozares uzņēmumiem veikt savu komercdarbību, šādus ierobežojumus, ņemot vērā izvirzītos mērķus, nevar uzskatīt par nesamērīgu un nepieņemamu iejaukšanos, kas apdraudētu vienību, uz kurām attiecas šis kritērijs, darījumdarbības brīvības būtību.
Attiecībā uz prasītājas apgalvotajām kļūdām vērtējumā Vispārējā tiesa precizē, ka sākotnējos aktos un pirmajos aktos par saglabāšanu sarakstos norādītā persona, attiecībā uz kuru ir jāpierāda, ka tā atbilst i) kritērijā paredzētajiem nosacījumiem, ir nevis prasītāja kā sabiedrība vai juridiska persona, bet prasītāja kā vienība, saukta arī Positive Technologies vai Gruppa Pozitiva. Turklāt, lai gan Pozitiv Teknolodzhiz ir no prasītājas juridiski nošķirta juridiska persona, Padome varēja pamatoti uzskatīt, ka, tā kā šis meitasuzņēmums pilnībā pieder prasītājai, tā īsteno izšķirošu ietekmi uz šo meitasuzņēmumu un tas nav no prasītājas neatkarīga vienība. Tātad, ciktāl ir pierādīts, ka tās meitasuzņēmumam Pozitiv Teknolodzhiz ir FSB licence, ir izpildīti nosacījumi prasītājas kā vienības iekļaušanai atbilstoši i) kritērijam. Šajā kontekstā tam, ka nodokļu maksātāja identifikācijas numurs, kas norādīts uz FSB licencēm, neatbilst prasītājas kā juridiskas personas identifikācijas numuram, nav nozīmes, lai pierādītu, ka prasītāja kā vienība atbilst iekļaušanas nosacījumiem atbilstoši i) kritērijam. Vispārējā tiesa nosprieda, ka Padome nav pieļāvusi kļūdu vērtējumā, iekļaudama un saglabādama prasītāja nosaukumu attiecīgajos sarakstos.
(
1
)	Padomes Lēmuma 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2014, L 78, 16. lpp.), kurā grozījumi izdarīti ar Padomes 2023. gada 23. jūnija Lēmumu (KĀDP) 2023/1218 (OV 2023, L 159 I, 526. lpp.), 2. panta 1. punkta i) apakšpunkts (turpmāk tekstā – “i) kritērijs”):
“1. Tiek iesaldēti visi līdzekļi un saimnieciskie resursi, kas ir šādu personu īpašumā vai valdījumā, turējumā vai kontrolē: [..]
i) juridiskas personas, vienības vai struktūras, kuras darbojas Krievijas IT nozarē un kurām ir licence, ko pārvalda Krievijas Federācijas federālā drošības dienesta (FSB) Licencēšanas, sertificēšanas un valsts noslēpumu aizsardzības centrs, vai licence “ieroči un militārais ekipējums”, ko pārvalda Krievijas Rūpniecības un tirdzniecības ministrija [..]”.
(
2
)	Padomes Lēmums (KĀDP) 2023/1218 (2023. gada 23. jūnijs), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 159 I, 526. lpp.), un Padomes Īstenošanas regula (ES) 2023/1216 (2023. gada 23. jūnijs), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 159 I, 335. lpp.) (turpmāk tekstā – “sākotnējie akti”); Padomes Lēmums (KĀDP) 2023/1767 (2023. gada 13. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 226, 104. lpp.), un Padomes Īstenošanas regula (ES) 2023/1765 (2023. gada 13. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 226, 3. lpp.) (turpmāk tekstā kopā – “pirmie akti par saglabāšanu sarakstos”).
(
3
)	Eiropas Savienības Pamattiesību hartas 16. pantā paredzētā brīvība.